پاکستان کی قومی اسمبلی بحران کا شکار

پاکستان کے سابق وزیراعظم شاہد خاقان عباسی کا کہنا ہے کہ اگر قائد حزب اختلاف اسمبلی میں نہیں آئے گا تو پھر قائد ایوان بھی نہیں آئے گا۔

خبر کا کوڈ: 3513

تاریخ: 26 January 2019 - 11:28

مقدس دفاع نیوز ایجنسی کی بین الاقوامی رپورٹر رپورٹ کے مطابق، پارلیمنٹ ہاؤس کے باہر میڈیا سے گفتگوکرتے ہوئے (ن) لیگ کے رہنماؤں شاہد خاقان عباسی، خواجہ آصف اور مریم اورنگزیب نے پی ٹی آئی رہنما  نعیم الحق کی جانب سے قائد حزب اختلاف شہباز شریف کے پروڈکشن آرڈر کو منسوخ کرنے کے بیان کو کھلم کھلا دھمکی قرار دیا۔

سابق وزیراعظم شاہد خاقان عباسی نے کہا کہ وزیراعظم کے معاون خصوصی نعیم الحق کی دھمکی آمیز ٹویٹس پر ہم واضح کرنا چاہتے ہیں اگر اپوزیشن لیڈر اسمبلی میں نہیں آئے گا تو وزیراعظم بھی ایوان میں نہیں آئیں گے۔

در ایں اثناء قومی اسمبلی کا کل کا اجلاس شور شرابے کے باعث اسپیکر نے منی بجٹ پر بحث اور اس کی منظوری کے بغیر ہی غیر معینہ مدت کے لیے ختم کر دیا۔

پیغام کا اختتام/